31/07/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Resolución 23192/2020. Concesión provisional FOIEV/2019

RESOLUCIÓN DE PRESIDENCIA 23192/ 2020 POLA QUE SE APROBA A SELECCIÓN PROVISIONAL DE ENTIDADES BENEFICIARIAS DO PROGRAMA DE ADQUISICIÓN E CESIÓN DE VEHÍCULOS ÁS ENTIDADES SEN ÁNIMO DE LUCRO DA PROVINCIA DA CORUÑA PARA A MELLORA DOS SERVIZOS E/OU PRESTACIÓNS EN MATERIA DE SERVIZOS SOCIAIS E/OU SOCIOSANITARIOS DURANTE O ANO 2019 (FOIEV/2019) Don VALENTÍN GONZÁLEZ FORMOSO, presidente da Deputación Provincial da Coruña, ANTECEDENTES Primeiro. –Por resolución núm.46828 de 26 de decembro de 2019 aprobáronse as Bases reguladoras do Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e/ou prestacións en materia de servizos sociais e/ou sociosanitarios durante o ano 2019, que foron publicadas no BOP núm.247, de 30 de decembro de 2019. A convocatoria do programa aprobouse por resolución 5053 de data 11 de febreiro de 2020 e o extracto da convocatoria publicouse no BOP núm.34, do 19 de febreiro de 2020. O prazo de presentación de solicitudes finalizou o día 9 de xuño de 2020, ás 14.00 horas. Segundo. De acordo coa base 8.2 das Bases reguladoras Xerais, por resolución núm.18328, de 12 de xuño de 2020, designáronse os membros da Comité técnico de valoración, que celebrou a súa reunión o día 22 de xuño de 2020. Terceiro. A totalidade das solicitudes referidas nesta resolución foron presentadas dentro do prazo establecido na convocatoria e cumpren cos requisitos establecidos nela. Cuarto. Na partida orzamentaria 0112/23121/62401 do orzamento xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinto. Constan no expediente a acta da Comisión para a valoración técnica, os informes da Unidade Xestora do programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1. Aprobar as puntuacións totais obtidas polas entidades solicitantes, que figuran no Anexo 1 desta resolución.2. Tendo en conta as puntuacións totais obtidas e, no caso dos empates, a puntuación da valoración do proxecto técnico, seleccionar provisionalmente ás entidades beneficiarias do programa que se relacionan no Anexo 2, sendo o importe previsto necesario para a adquisición e cesión dos vehículos solicitados 183.000,00 €. 3. Nomear suplentes ás entidades que se relacionan no Anexo 3, para os supostos de que logo do proceso de licitación para a compra dos vehículos se produza economía que permita facer novas adquisicións ou no caso de que algunha das entidades con máis puntuación renuncie ao vehículo. O número de entidades seleccionadas e suplentes fixouse tendo en conta a puntuación das entidades solicitantes e en caso de empate os puntos obtidos no informe técnico, a tipoloxía e valoración económica do vehículo solicitado por cada unha delas e a consignación orzamentaria, que é de 199.900 €. 4. Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do 1 de outubro, de Procedemento Administrativo Común das Administracións Públicas. A título informativo, publicar esta resolución na páxina web da Deputación.5. Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar alegacións. Transcorrido o devandito prazo de 10 días sen que por parte dos solicitantes se formule desistencia expresa, a subvención considerarase aceptada tacitamente.6. A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1.–Puntuacións por solicitude ANEXO 2.–Entidades beneficiarias seleccionadas provisionalmente ANEXO 3.–Entidades suplentes A Coruña, 29 de xullo de 2020. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA